ZAVOD ZA JAVNO ZDRAVSTVO KOPRIVNIČKO-KRIŽEVAČKE ŽUPANIJE

48 000 KOPRIVNICA, TRG TOMISLAVA DR. BARDEKA 10/10

BROJ RKP-a – 27781

OIB – 12878651060

RAZINA – 31

OZNAKA RAZDOBLJA 2024-12

**BILJEŠKE UZ FINANCIJSKE IZVJEŠTAJE**

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – OBRAZAC PR-RAS ZA RAZDOBLJE 01.01. – 31.12. 2024. GODINE**

I PRIHODI POSLOVANJA

**Prihodi poslovanja (šifra 6) –** za razdoblje 01.01.2024. - 31.12.2024. prihodi iznose 2.877.114,73 eura dok su za isto razdoblje 2023. godine iznosili 2.584.663,16 eura. Povećanje od 11,3 % ili u apsolutnom iznosu 292.451,57 eura objašnjeno je u nastavku.

**Pomoći iz inozemstva i od subjekata unutar općeg proračuna (šifra 63) –** za razdoblje 01.01.2024. - 31.12.2024. pomoći iznose 143.310,76 eura dok su za isto razdoblje 2023. godine iznosile 216.260,17 eura. Sastoje se od *Pomoći od izvanproračunskih korisnika, Pomoći proračunskim korisnicima iz proračuna koji im nije nadležan i Pomoći temeljem prijenosa EU sredstava.*

***Pomoći od izvanproračunskih korisnika (šifra 634)*** u 2024.godini iznose 25.314,83 eura i obuhvaćaju uplatu Crvenog križa u iznosu 6.269,61 za provedbu projekta Volonter penzioner i uplatu Hrvatskog zavoda za zapošljavanje za sufinanciranja pripravništva u iznosu od 18.998,40 eura. U 2023. godini ***Pomoći od izvanproračunskih korisnika (šifra 634)*** su iznosile 9.443,45 eura i obuhvaćali su *Posebnu nagradu radnicima za Covid-19* uplaćenu od strane HZZO–a u iznosu 849,20 eura, te uplatu Crvenog križa u iznosu 8.594,25 za provedbu projekta Volonter penzioner.

***Pomoći proračunskim korisnicima iz proračuna koji im nije nadležan (šifra 636)*** u 2024. godini iznose 44.000,00 euro za provođenje projekta „Zajedno protiv ovisnosti“ a sastoji se od uplate Ministarstva zdravstva od 40.000,00 i uplate Grada Koprivnice u iznosu od 4.000,00 eura. U 2023. ***Pomoći proračunskim korisnicima iz proračuna koji im nije nadležan (šifra 636)*** su iznosili 152.133,91 euro iobuhvaćali su uplatu Ministarstva zdravstva za provođenje projekta „ Zajedno protiv ovisnosti“ u iznosu 29.199,02 eura (tekuće pomoći u iznosu 28.799,02 eura i kapitalne pomoći u iznosu 400,00 eura) i projekta „Trening životnih vještina za prevenciju ovisnosti o alkoholu, kockanju i novim tehnologijama kod djece i mladih“ u iznosu 78.306,46 eura (tekuće pomoći u iznosu 74.905,59 eura i kapitalne pomoći u iznosu 3.400,87 eura). Osim navedenih pomoći tu su se nalazile i uplata namjenske pomoći zdravstvenim ustanovama za pokriće troškova po isplaćenim pravomoćnim sudskim presudama koje se odnose na sporove za isplatu razlike plaće zbog ne uvećanja osnovice za 6 % u iznosu 40.415,00 eura te uplata vezana uz isplate razlike iznosa uvećanja plaće za prekovremeni rad u djelatnosti zdravstva u iznosu od 4.213,43 uplaćene također od strane Ministarstva zdravstva.

***Pomoći temeljem prijenosa EU sredstava (šifra 638)*** - u 2024. godini iznose 73.995,93 eura, a odnose se na uplate Hrvatskog zavoda za zapošljavanje, Ureda za financiranje i ugovaranje projekata EU za troškove specijalizacije dva specijalizanta – dr. Č. T. za specijalizaciju iz epidemiologije, te dr. D. T. za specijalizaciju iz kliničke mikrobiologije, dok u 2023. godini troškovi specijalizacije dvaju specijalizanta iznosili su 53.477,29 eura.

***Prijenosi između proračunskih korisnika istog proračuna (šifra 639)***- u 2024. godini navedenih prijenosa nije bilo, dok u 2023. godini obuhvaćaju prijenos sredstava u iznosu 1.205,52 eura iz županijskog proračuna. Navedena sredstva vezana su za provedbu projekta Zdravi, aktivni, online. Nositelj projekta bila je Županija, a Zavod za javno zdravstvo sudjelovao je kao partner u njegovoj provedbi.

**Prihodi od imovine** **(šifra 64)** – u 2024. godini ostvareni su u iznosu od 711,02 eura dok su u 2023. godini iznosili 14,40 euro. Do razlike je došlo zbog uplate dividende u iznosu od 693,00 eura dok u istom razdoblju prošle godine uplata dividende nije zabilježena.

**Prihodi od upravnih i administrativnih pristojbi, pristojbi po posebnim propisima i naknada (šifra 65)** – u 2024. zabilježeni su prihodi u iznosu od 157.461,91 eura koji obuhvaćaju prihode od dopunskog osiguranja HZZO u iznosu od 145.958,10 eura, dopunskog osiguranja ostali (vanjska osiguranja) u iznosu od 7.622,73 eura i prihoda participacije za mikrobiološke usluge u iznosu od 3.881,08 eura, dok u 2023. godini su iznosili 642,23 eura što je obuhvaćalo uplatu kasko osiguranja za naknadu štete. Do povećanja u ovoj godini na navedenoj skupini došlo je zbog promjene u načinu knjiženja. Navedeni prihodi u prethodnim razdobljima bili su zabilježeni na skupini 67 i 66.

**Prihodi od prodaje proizvoda i roba te pruženih usluga i prihodi od donacija (šifra 66)** – u 2024. godini ostvareni su u iznosu od 971.622,29 eura dok je u 2023. godini za isto razdoblje njihovo ostvarenje iznosilo 952.928,24 eura. Povećanje od 2 % ili u apsolutnom iznosu od 18.694,05 eura rezultat je povećanja prihoda od pruženih usluga na tržištu

**Prihodi iz nadležnog proračuna i od HZZO-a na temelju ugovornih obveza** **(šifra 67)** – u 2024. godini ostvareni su u iznosu od 1.604.008,75 eura, dok je ostvarenje za 2023. godinu iznosilo 1.414.818,12 eura. Sastoje se od  *Prihoda iz nadležnog proračuna za financiranje rashoda poslovanja i Prihoda od HZZO-a na temelju ugovornih obveza.*

***Prihodi iz nadležnog proračuna za financiranje redovne djelatnosti (šifra 671)*** odnosi se na prihod Županije za provođenje projekta Monitoring kojim se kontrolira zdravstvena ispravnost vode za ljudsku potrošnju iz javne vodoopskrbne mreže i vodocrpilišta lokalnih vodovoda te prate invazivne vrste komaraca na području Koprivničko-križevačke županije. U 2024. godini iznosi 40.000,00 eura dok je u 2023. godini za njihovu provedbu uplaćeno 39.817,00 eura.

***Prihodi od HZZO-a na temelju ugovornih obveza (šifra 673)****-* u 2024. godiniiznosili su 1.564.008,75 eura te su obuhvaćali uplate glavarina, uplate za provedene mikrobiološke usluge i pripravnost te privremeni dodatak. U 2023. godini prihodi su ostvareni u iznosu od 1.375.001,12 eura. Povećanje odnosu na 2023. godinu za 13,7 % odnosno u apsolutnom iznosu od 189.007,63 eura vezano je uz povećanje glavarina prema ugovoru za zdravstvenu djelatnost i povećanje limita za mikrobiološke usluge.

II RASHODI POSLOVANJA

**Rashodi poslovanja (šifra 3)** - u 2024. godini iznose 2.752.954,64 eura dok su u istom razdoblju 2023. godine iznosili 2.299.422,52 eura. Povećanje od 19,7 % odnosno u apsolutnom iznosu od 453.532,12 eura objašnjeno je u nastavku.

**Rashodi za zaposlene (šifra 31)** – u 2024. iznose 1.997.065,98 eura dok su u 2023. iznosili 1.549.677,09 što je povećanje od 28,9 % ili u apsolutnom iznosu 447.388,89 eura. Navedeno povećanje vezano je uz povećanje plaća vezano uz primjenu Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/2024).

***Plaće (bruto) (šifra 311)*** – 2024. iznose 1.672.000,72 eura dok su u 2023. iznosile 1.284.744,16 eura što je povećanje od 130,1 % ili u apsolutnom iznosu od 387.256,56 eura. Do povećanja je došlo zbog povećanja osnovice plaće zbog primjene Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/2024). Osim navedenog povećanja na navedenoj skupini rashoda došlo je i zbog većih izdataka vezanih uz prekovremeni rad zbog primjene nove Uredbe. Također primjenom nove Uredbe ukinuti su posebni uvjeti rada te u navedenoj skupini došlo je smanjenja rashoda, u 2024. rashodi za posebne uvjete rada iznose 20.491,32 eura dok u 2023. iznose 108.073,33 eura što je smanjenje za 79%.

***Ostali rashodi za zaposlene (šifra 312)*** – u 2024. godini ostvareni su u iznosu 50.949,88 eura dok su u 2023. godini iznosili 53.227,37 eura. Smanjenje od 4,3% ili u apsolutnom iznosu od 2.277,49 eura odnosi se na manje isplata otpremnina za odlazak u mirovinu i promjena zakonske regulative vezano za nagradu za uskršnje darivanje.

***Doprinosi na plaće******(šifra 313)*** – u 2024. godini ostvareni su u iznosu od 274.115,38 eura dok su u istom razdoblju 2023. godine iznosili 211.705,56 eura. Povećanje od 29,5 % odnosno u apsolutnom iznosu 62.409,82 eura vezano je također uz primjenu Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/2024).

**Materijalni rashodi (šifra 32) -** u 2024. godini ostvareni su u iznosu od 753.651,78 eura dok su u istom razdoblju 2023. godine iznosili 747.234,77 eura. Povećanje od 0,9% ili u apsolutnom iznosu od 6.417,01 eura obuhvaća:

***Naknade troškova zaposlenicima (šifra 321)*** - u 2024. godini ostvareni su u iznosu od 51.631,00 eura dok su u istom razdoblju 2023. godine iznosili 49.704,32 eura. Povećanje za 3,9% odnosno u apsolutnom iznosu od 1.926,68 eura. Povećanje troška na navedenom kontu u ovoj godini je rezultat prisustvovanja i izlaganja postera dr. D. T. na Europskom kongresu kliničke mikrobiologije (Barcelona) u sklopu specijalističkog usavršavanja gdje je promovirao Zavod.

***Rashodi za materijal i energiju******(šifra 322)*** – u 2024. ostvareni su u iznosu od 329.687,29 eura dok su istom razdoblju 2023. iznosili 313.444,70 eura. Povećanje od 5,2% odnosno u apsolutnom iznosu od 16.242,59 eura objašnjeno je u nastavku.

*Uredski materijal i ostali materijalni rashodi (šifra 3221)*- u 2024. godini ostvareni su u iznosu od 18.465,11 eura dok su u istom razdoblju 2023. godine iznosili 19.697,62 eura. Smanjenje za 6,3 % odnosno u apsolutnom iznosu od 1.232,51 eura vezano uz smanjenje potrošnje ponajviše uredskog materijala i tonera, te ove godine nije izdvojen iznos za kupnju literature poput publikacije, časopisa i glasila dok u 2023. godini zabilježena je nabava takove literature.

*Materijal i sirovine (šifra 3222) -* u 2024. godini ostvareni su u iznosu od 273.328,71 eura dok su u istom razdoblju 2023. godine iznosili 253.466,32 eura. Povećanje od 7,8% odnosno u apsolutnom iznosu od 19.862,39 eura nastalo je zbog povećanja cijena reagensa i potrošnog materijala, te uvođenja novih pretraga (Bordetella Pertussis, Legionela).

*Energija (šifra 3223)* - u 2024. godini troškovi vezani uz energiju ostvareni su u iznosu od 29.895,81 eura dok su u istom razdoblju 2023. godine iznosili 31.366,13 eura. Smanjenje od 4,7 % posljedica je smanjenja cijene plina (novi okvirni sporazum sklopljen s dobavljačem Međimujrje plin).

*Sitni inventar i auto gume (šifra 3225)* - u 2024. godini ostvareni su u iznosu od 5.907,31 eura dok su u istom razdoblju 2023. godine iznosili 4.996,87 eura. U odnosu na 2023. godinu ostvareno je povećanje od 18,2 % odnosno u apsolutnomu iznosu od 910,44 eura, zbog nabavke dodatnih auto guma (u 2023. godini kupljene su auto gume za četiri vozila, a u 2024. godini su kupljene auto gume za devet vozila).

*Službena, radna i zaštitna odjeća i obuća (šifra 3227) –* u 2024. godini nabavljena je radna obuća u iznosu od 2.090,35 eura dok je u 2023. godini nabavljena radna odjeća u iznosu 3.917,76 eura.

***Rashodi za usluge (šifra 323)*** – u 2024. ostvareni su u iznosu od 326.169,42 eura dok su u 2023. iznosili 338.373,30 eura. Smanjenje od 3,6% odnosno u apsolutnom iznosu od 12.203,88 eura objašnjeno je u nastavku. Značajnija odstupanja vezana su uz:

*Usluge tekućeg i investicijskog održavanja (šifra 3232)* **-** u 2024. godini ostvarene su u iznosu od 73.527,88 eura dok su u istom razdoblju 2023. godine iznosile 70.019,73 eura. U odnosu na 2023. godinu ostvareno je povećanje od 5% odnosno u apsolutnomu iznosu od 3.508,15 eura. Povećanje je vezano uz više cijene redovnih servisa, bojanje prvog i trećeg kata Zavoda.

*Usluge promidžbe i informiranja* – u 2024. godini ostvarene su u iznosu od 2.075,86 eura dok su u istom razdoblju 2023. godine iznosile 1.404,44 eura, do povećanje od 47,8% došlo je zbog usluge montiranja filma i obrade fotografije povodom obilježavanja 30 godina Zavoda.

*Komunalne usluge (šifra 3234) -* u 2024. godini ostvarene su u iznosu od 24.922,76 eura dok su u istom razdoblju 2023. godine iznosile 23.581,38 eura. Povećanje u odnosu na prošlu godinu iznosi 1.314,38 eura i vezano je najvećim dijelom uz veći broj odvoza infektivnog materijala.

*Zakupnine i najamnine (šifra 3235)* u 2024. godini iznose 3.067,99 eura dok su u istom razdoblju 2023. godine iznosile 1.905,74 eura. Povećanje od 61% odnosi se na zakup dvorane Domoljub gdje je održana edukacija vezano uz provedbu projekta „Zajedno protiv ovisnosti“ i na veći broja licenci potrebnih za rad.

*Zdravstvene i veterinarske usluge (šifra 3236)* **-** u 2024. godini ostvarene su u iznosu od 28.159,01 eura dok su u istom razdoblju 2023. godine iznosile 36.118,34 eura. Smanjenje u odnosu na 2023. godinu u iznosu 7.959,33 eura vezano je za sistematske preglede zaposlenika sukladno Kolektivnom ugovoru koji je obavljen u 2023. godini.

*Intelektualne i osobne usluge (šifra 3237)* **-** u 2024. godini ostvarene su u iznosu od 100.188,94 eura dok su u istom razdoblju 2023. godine iznosile 108.546,54 eura. U odnosu na 2023. godinu ostvareno je smanjenje od 7,7% odnosno u apsolutnom iznosu od 8.357,60 eura, a vezano je smanjeni broj dolazaka dr. Čičmak zbog povratka sa specijalizacije dr. Šepec specijaliste kliničke mikrobiologije.

*Računalne usluge (šifra 3238)* **-** u 2024. godini ostvarene su u iznosu od 15.563,68 eura dok su u istom razdoblju 2023. godine iznosile 14.753,23 eura. U odnosu na 2023. godinu ostvareno je povećanje od 5,5% odnosno u apsolutnomu iznosu od 810,45 eura, a vezano je uz povećanje cijena računalnih usluga.

*Ostale usluge (šifra 3239)* ***-*** u 2024. godini ostvarene su u iznosu od 58.276,85 eura dok su u istom razdoblju 2023. godine iznosile 62.175,86 eura. Ostale usluge obuhvaćaju *Grafičke i tiskarske usluge*, *Usluge pri registraciji prijevoznih sredstava*, *Usluge čišćenja, pranja i slično*, te *Ostale nespomenute usluge*. U odnosu na 2023. godinu ostvareno je smanjenje od 6,3% odnosno u apsolutnomu iznosu od 3.899,01 eura. Smanjenje u iznosu od 8.067,83 je vezano uz usluge čišćenja (ne koriste se dio usluga čišćenja koje je obavljao vanjski suradnik, u 2024. godini zaposlena je spremačica). Osim navedenog smanjenja imamo povećanje u iznosu od 4.929,92 eura za usluge koje se odnose na troškovi tehničkog osoblja Opće bolnice kao i Doma zdravlja Križevci i Đurđevac te režijski troškovi navedenih ustanova u kojima Zavod ima svoje ispostave te obavlja dio svoje djelatnosti (ispostave Zavoda u Križevcima i Đurđevcu - u Domu zdravlja, te mikrobiološki laboratorij u sklopu Opće bolnice).

***Ostali nespomenuti rashodi poslovanja (šifra 329)*** - u 2024. godini ostvareni su u iznosu od 46.164,07 eura dok su u istom razdoblju 2023. godine iznosili 45.712,45 eura. Obuhvaćaju *Naknade za rad predstavničkih i izvršnih tijela*, *povjerenstva i sl*., *Premije osiguranja*, *Reprezentaciju*, *Članarine i norme, Pristojbe i naknade* te *Ostale nespomenute rashode poslovanja.* U odnosu na 2023. godinu ostvareno je povećanje od 1% odnosno u apsolutnomu iznosu od 451,62 eura koje je objašnjeno u nastavku:

*Naknade za rad predstavničkih i izvršnih tijela (šifra 3291)* **-** u 2024. godini ostvarene su u iznosu od 11.916,26 eura dok su u istom razdoblju 2023. godine iznosile 9.510,35 eura. Povećanje u odnosu na prošlogodišnje razdoblje u iznosu od 2.405,91 eura nastalo je zbog povećanja broja članova Upravnog vijeća (u ožujku 2024. godine Upravno vijeće dobiva još jednog člana).

*Premija osiguranja (šifra 3292)* **-** u 2024. godini ostvarena u iznosu od 7.090,63 eura dok je u istom razdoblju 2023. godine iznosila 6.650,61 eura. Povećanje u odnosu na 2023. godinu za 6,6% rezultat je povećanja cijene osiguranja (prijevoznih sredstava, imovine i zaposlenika).

*Reprezentacija (šifra 3293)* **-** u 2024. godini ostvarena u iznosu od 10.012,08 eura dok je u istom razdoblju 2023. godine iznosila 12.224,65 eura. Smanjenje u odnosu na 2023. godinu za 2.215,57 eura. U 2023. godini nastali su veći troškovi zbog cateringa koji je bio dio projekta „Trening životnih vještina za prevenciju ovisnosti o alkoholu, kockanju i novim tehnologijama kod djece i mladih“.

*Članarine i norme (šifra 3294)* **-** u 2024. godini ostvarena je u iznosu od 1.588,80 eura dok je u istom razdoblju 2023. godine iznosila 1.726,26 eura. Povećanje u odnosu na 2023. godinu za 8,7% rezultat je povećanja cijene članarine.

*Troškovi sudskih troškova (šifra 3295)* **-** u 2024. godini ostvarena u iznosu od 497,71 eura dok je u istom razdoblju 2023. godine iznosila 1.539,79eura. Smanjenje u odnosu na 2023. godinu za 67,7% rezultat manjeg broja sudskih sporova.

*Ostali nespomenuti rashodi poslovanja (šifra 3299)* **-** u 2024. godini ostvareni su u iznosu od 6.442,65 eura dok su u istom razdoblju 2023. godine iznosili 5.258,39 eura. Viši su za 1.184,26 eura u 2024. godini zbog rashoda vezanih uz povrat uplaćenog novčanih iznosa garancije - jamstva za otklanjanje nedostataka u jamstvenom roku za uređaj kupljen u Službi za zdravstvenu ekologiju, te jamstva za ozbiljnost ponude u provedenom postupku javne nabave.

**Financijski rashodi** **(skupina 34)** – u 2024. godini iznosili su 2.236,88 eura dok im je ostvarenje u istom razdoblju 2023. godine bilo 2.510,66 eura. Obuhvaćaju *Bankarske usluge i usluge platnog prometa*. Smanjenje od 10,9% vezano je uz naknade banke za izdavanje Garancije banke potrebne pri javljanju na natječaji i sklapanju ugovora.

**Z005 - UKUPNI RASHODI POSLOVANJA –** u 2024. godini ostvareni su u iznosu od 2.752.954,64 eura dok su u istom razdoblju 2023. godine iznosili 2.299.422,52 eura što je povećanje od 19,7% odnosno u apsolutnom iznosu 453.532,12 eura.

**X001 -VIŠAK PRIHODA POSLOVANJA –** u 2024. godini ostvaren u iznosu od 124.160,09 eura dok je u istom razdoblju 2023. godine iznosio 285.240,64 eura što je smanjenje od 56,5% odnosno u apsolutnom iznosu od 161.080,55 eura.

**Višak prihoda poslovanja – preneseni (šifra 92211) –** iznosi 1.776.032,61 eura.

III PRIHODI I RASHODI OD NEFINANCIJSKE IMOVINE

**Prihodi od prodaje nefinancijske imovine (šifra 7)** **–** obuhvaćaju*Prihode od prodaje proizvedene dugotrajne imovine (skupina 72)*koji suu 2024.ostvareni su u iznosu od 25,89 eura dok su u 2023. godini iznosili 103,40 eura. Navedeni prihodi dio su uplate sredstava koje uplaćuje djelatnik za otplatu stana.

**Rashodi za nabavu nefinancijske imovine (šifra 4)** – u 2024. godini ostvareni su u iznosu od 193.014,89 eura dok su u istom razdoblju 2023. iznosili 185.529,25 eura što je povećanje od 4%.

U 2024. godini nabavljena je i instalirana slijedeća nefinancijska imovina:

Licence u iznosu 461,91 eura,

Računala i računalna oprema u iznosu 1.865,32 eura,

Laboratorijska oprema u iznosu od 124.267,24 eura,

Ulaganja u računalne programe u iznosu od 955,90 eura,

Dodatna ulaganja na postrojenjima i opremi (radovi rekonstrukcije i zamjene dijela postojećeg sustava hlađenja na III katu Zavoda za javno zdravstvo Koprivničko – križevačke županije) u iznosu od 65.464,52 eura.

**Y002 - MANJAK PRIHODA OD NEFINANCIJSKE IMOVINE –** u 2024. godini iznosi 192.989,00 eura dok je u istom razdoblju 2023. godine iznosio 185.425,71 euro.

**X067 - UKUPNI PRIHODI** ostvareni u 2024. godini iznose 2.877.140,62 eura dok su u istom razdoblju 2023. godine iznosili 2.584.766,70 eura. Povećanje od 11,3% odnosno u apsolutnom iznosu od 292.373,92 eura odnosi se na povećanje Prihoda poslovanja i povećanje Prihoda iz nadležnog proračuna i od HZZO-a na temelju ugovornih obveza.

**Y034 – UKUPNI RASHODI** ostvareni u 2024. godini iznose2.945.969,53 eura dok su u istom razdoblju 2023. godine iznosili 2.484.951,77 eura. Povećanje od 18,6% odnosno u apsolutnom iznosu od 461.017,76 eura vezano je uz povećanje rashoda poslovanja (Z005) za 19,7% te povećanje Rashoda za nabavu nefinancijske imovine za 4 %.

**X004** – Ukupan manjak prihoda ostvaren u razdoblju 01.01.- 31.12.2024. iznosi 68.828,91 eura dok je u prošlogodišnjem razdoblju ostvaren višak prihoda koji je iznosio 99.814,93 eura.

**9221x,9222x VP** - Višak prihoda - preneseni – za 2024. godinu iznosi 1.776.032,61 eura.

**X006 - VIŠAK PRIHODA PRIMITAKA RASPOLOŽIV U SLIJEDEĆEM RAZDOBLJU** – iznosi 1.707.203,70 eura.

**BILJEŠKE UZ BILANCU**

Ukupna vrijednost imovine (šifra B001) iznosi 4.382.643,80 eura. Od toga nefinancijska imovina iznosi 2.162.015,29 eura, a financijska imovina 2.220.628,51 eura.

**IMOVINA**

Smanjenje nefinancijske imovine za 3,8 % odnosno u apsolutnom iznosu od 85.264,72 eura vezano je za isknjiženje poslovne zgrade. Na promjenu nefinancijske imovine u odnosu na prošlo razdoblje utjecala je i nabava Opreme za održavanje i zaštitu, nabava Medicinske i laboratorijske opreme i Sitnog inventara.

*Poslovni objekti (šifra 0212) –* iznose u 2024. godini 2.070.123,95 eura, u odnosu na 2023. godinu je smanjenje zbog isknjiženja poslovne zgrade i rekonstrukcije tavanskog prostora na Florijanskom trgu u iznosu od 438.986,12 eura sukladno rješenju Općinskog suda u Koprivnici iz 2007. i zemljišnim knjigama jer navedena zgrada više nije u vlasništvu Zavoda.

*Oprema za održavanje i zaštitu (šifra 0223) -* iznosi u 2024. godini 204.180,62 eura, dok je 2023. godini iznosila je 138.716,10 eura, povećanje od 47,2% odnosi se na povećanje vrijednosti imovine zbog radova na rekonstrukciji i zamjeni dijela postojećeg sustava hlađenja na III katu Zavoda za javno zdravstvo Koprivničko – križevačke županije.

*Medicinska i laboratorijska oprema (šifra 0224)* - povećanje u odnosu na 2023. godinu za 4,5%, a vezano je uz nabavu nove opreme i zanavljanje postojeće opreme.

*Sitni inventar i auto gume (šifra 0421)* - prikazuje za 26,5 % u odnosu na 2023. godinu, a vezano je uz nabavu auto guma.

Za svu imovinu napravljeni je ispravak vrijednosti imovine.

**FINANCIJSKA IMOVINA**

**Financijska imovina (šifra 1)** – u 2024. godini iznosi 2.220.628,51 eura te prikazuje smanjenje od 11.2%, odnosno u apsolutnom iznosu od 280.223,78 eura u odnosu na 2023. godinu.

**Novac u banci i blagajni (šifra 11)** – prikazuje stanje na računu kod tuzemnih banaka te u 2024. godini iznosi 81.402,91 eura te prikazuje smanjenje u odnosu na 2023. godinu za 49,7 %. Navedeni iznos odnosi se na stanje sredstava na žiro računu Zavoda za javno na dan 31.12.2024. namijenjenih za podmirenje obveza.

***Potraživanja za više plaćene poreze i doprinose (šifra 124)*** – za 2023. godinu iznose 11.286,52 eura i prikazuju potraživanje za više plaćeni porez na dodanu vrijednost po obračunu te prikazuje smanjenje u odnosu na 2023. godinu za 1,4%.

***Ostala potraživanja (šifra 129)*** – za 2024. godinu iznose 1.849,54 eura, a vezana su uz refundacije sredstava za bolovanje djelatnika Zavoda i manja su u odnosu na 2023. godinu za 19,5% odnosno u apsolutnom iznosu od 448,35 eura.

*Dionice i udjeli u glavnici tuzemnih kredita i ostalih financijskih institucija izvan javnog sektora (šifra 1531) –* za 2024. godinu nominalna vrijednost dionica iznosi 8.470,00 eura u odnosu na 2023. godinu je povećanje od 3,6%.

***Potraživanja za upravne i administrativne pristojbe, pristojbe po posebnim propisima i naknade (šifra 165)*** *-* za 2024. godinu iznose 13.633,48 eura, a vezana su uz potraživanja za dopunsko osiguranje HZZO -a u iznosu od 10.895,93 eura, dopunsko osiguranje ostali (vanjska osiguranja) u iznosu od 2.737,55 eura. Navedena potraživanja u prethodnim razdobljima bila su zabilježena na šifri 167 i 166.

***Potraživanja za prihode od prodaje proizvoda i roba te pruženih usluga (šifra 166)*** – za 2024. godinu iznose 162.867,90 eura i prikazuju potraživanja za prihode od pruženih usluga. Veća su u odnosu na 2023. godinu za 10,5% odnosno u apsolutnom iznosu od 15.531,10 eura.

***Potraživanja proračunskih korisnika za sredstva uplaćena u nadležni proračun i za prihode od HZZO-a na temelju ugovornih obveza (šifra 167)*** *–* sastoji se od potraživanja Zavoda za sredstva uplaćena u nadležni proračun budući da Zavod posluje preko podračuna glavnog računa Koprivničko-križevačke županije i potraživanja za prihode od HZZO-a na temelju ugovornih obveza. Za 2024. godinu iznose 1.937.489,83 eura dok su u istom izvještajnom razdoblju 2023. godine iznosila 2.170.824,27 eura.

***Potraživanja za kazne i upravne mjere te ostale prihode (šifra 166)*** *–* prikazuje potraživanje za troškove specijalizacije nakon prestanka radnog odnosa dr. K.T.B. koja u 2024. godini iznose 3.628,33 eura, dok u prethodnom razdoblju takova potraživanja nisu zabilježena.

**OBVEZE**

**Obveze i vlastiti izvori (šifra B003)** prikazuje ukupne obveze i vlastite izvore u iznosu od 4.382.643,80 eura za 2024. godinu, dok su u 2023. godini iznosile 4.748.132,30 eura. Smanjenje u iznosu od 365.488,50 eura odnosno za 7,7 % objašnjeno je u nastavku.

**Obveze (šifra 2)** - prikazuje ukupne nepodmirene obveze u iznosu od 176.955,10 eura te se navedene obveze odnose na:

***Obveze za zaposlene (šifra 231)*** – u iznosu od 168.090,10 eura, a odnose s na plaću za prosinac,

***Obveze za materijalne rashode (šifra 232)*** - odnosi se na obveze za materijalne rashode redovnog poslovanja u iznosu od 8.521,47 eura

***Obveze za financijske rashode (šifra 234)*** – u iznosu 343,53 eura.

**VLASTITI IZVORI**

**Vrijednost vlastitih izvora (šifra 9)** na dan 31.12.2024. iznosi 4.205.688,70 eura, dok je na dan 31.12.2023 vrijednost iznosila 4.332.689,69 eura. Smanjenje od 2,9% odnosno u apsolutnom iznosu od 127.000,99 eura u odnosu na prošlo razdoblje rezultat je:

***Vlastiti izvori (šifra 911)*** – u 2024. godini iznose 2.156.487,27 eura te bilježe smanjenje u odnosu na 2023. godinu za 4,4% odnosno u apsolutnom iznosu od 89.459,11 eura te,

***Višak prihoda poslovanja (šifra 922)*** – u 2023. godini iznosi 1.707.203,70 eura te je manji u odnosu na 2023. godinu za 68.828,91 eura ,

**Obračunati prihodi poslovanja (šifra 96*)*** – u 2024. godini iznose 341.997,73 eura te su za 40.287,73 eura odnosno 13,4% viši u odnosu na 2023. godinu.

**POPIS SUDSKIH SPOROVA**

*Parnički postupak posl.br. Pr-24/2023, tužiteljica N. D. –* tužiteljica tužbom traži isplatu razlike plaće od rujan 2019. do siječnja temeljem dodatka „zbog iznimne odgovornosti za život i zdravlje ljudi“ u visini od 4% plaće. Zavod kao tuženik protivio se osnovi zahtjeva, smatrajući kako je pravilno obračunavao i isplaćivao plaće tužiteljici u navedenom razdoblju, pravilno primjenjujući pravila iz Kolektivnog ugovora za djelatnost zdravstva i zdravstvenog osiguranja.

Potencijalna obveza tuženika može iznositi najviše 2.063,29 eura, uvećano za zakonsku zateznu kamatu i sudske troškove zastupanja po odvjetniku, te sudske pristojbe i troškove vještačenja od 400,00 eura.

*Parnički postupak posl.br. Pr-9/2020, tužiteljica M. B./nasljednici –* parnični postupak stavljen je nakon smrti tužiteljice u prekid, uz poziv nasljednicima na preuzimanje postupka.

Pok. tužiteljica M. B. tužbom podnesenom 2.3.2020. tražila je isplatu razlike plaće zbog navodno nepravilno primijenjenog koeficijenta za obračun plaće, u iznosu od 135.000,00kuna, s pripadajućom zakonskom zateznom kamatom. Nakon provedenog dokaznog postupka, u kojem je provedeno i vještačenje po financijskom vještaku, tužiteljica je korigirala tužbeni zahtjev na iznos od 19.383,42 eura, uvećano za pripadajuće zakonske zatezne kamate, a potražuje i parnički trošak.

Potencijalna obveza iz ovog predmeta iznosi 19.383,42 eura uvećano za zatezne kamate i parnični trošak, koji se procjenjuje na 6.000,00eura.



**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

Zavod za javno zdravstvo obavlja zdravstvenu djelatnost te Službu javnog zdravstva (šifra 07). Za 2024. godinu ukupni rashodi poslovanja i rashodi za nabavu nefinancijske imovine iznose 2.945.969,53 eura dok su u istom razdoblju 2023. godine iznosili 2.484.951,77 eura što je povećanje za 18.6% odnosno u apsolutnom iznosu za 461.017,76 eura zbog povećanja ukupnih rashoda i izdataka potrebnih za redovan rad.

**BILJEŠKE**

**UZ IZVJEŠTAJ O PROMJENAMA U VRIJEDNOSTI**

**I OBUJMU IMOVINE I OBVEZA**

*Promjene u vrijednosti i obujmu imovine (šifra 9151)* – u 2024. godini promjene su nastale najvećim djelom zbog isknjiženja poslovne zgrade i rekonstrukcije tavanskog prostora na Florijanskom trgu u iznosu od 167.567,44 eura sukladno rješenju Općinskog suda u Koprivnici iz 2007. i zemljišnim knjigama jer navedena zgrada više nije u vlasništvu Zavoda, zatvaranja zaduženja u iznosu od 1.082,54 zbog završetka otplate, te otpisa potraživanja sukladno Odluci Upravnog vijeća Zavoda za javno zdravstvo Koprivničko-križevačke županije u iznosu od 34,22 eura.

*Promjene u vrijednosti obveze (šifra 9152)* – u 2024. godini promjena je nastala zbog usklađivanja salda konta dobavljača u iznosu od 463,86 eura zbog pogrešno evidentirane obveze.

**BILJEŠKE UZ IZVJEŠTAJ O OBVEZAMA**

**Stanje obveza 1.siječnja (šifra V001)** iznosi 415.442,61 eura.

**Povećanje obveza u izvještajnom razdoblju (šifra V002)** iznosi 3.185.901,44 eura, dok je iznos **Podmirenih obveza u izvještajnom razdoblju (šifra V004)** 23.424.388,95 eura. Na osnovu toga utvrđeno je stanje obveza na dan 31.12.2024. u iznosu od 176.955,10 eura.

**Stanje obveza na kraju izvještajnog razdoblja (šifra V006)** iznosi 176.955,10 eura.

**Stanje nedospjelih obveza na kraju izvještajnog razdoblja (šifra V009*)*** iznosi od 176.955,10 eura, a odnosi se na obveze za rashode poslovanja u iznosu 8.865,00 eura i obveza prema zaposlenicima u iznosu od 168.090,10 eura.

Stanje dospjelih obveza iznosi 0 kn odnosno Zavod za javno zdravstvo Koprivničko – križevačke županije nema dospjelih obveza odnosno svoje obveze podmiruje u valuti.

U Koprivnici, 30.01.2025.

Bilješke sastavila: Ravnateljica Zavoda:

Danijela Čošić, mag. oec, univ. spec. oec. dr. sc. Draženka Vadla, dr. med.,

 spec. epidemiologije